CELEX: 62009CN0155
Language: sl
Date: 2009-05-04 00:00:00
Title: Zadeva C-155/09: Tožba, vložena 4. maja 2009 — Komisija Evropskih skupnosti proti Helenski republiki

18.7.2009   
            
            
               SL
            
            
               Uradni list Evropske unije
            
            
               C 167/4
            
         Tožba, vložena 4. maja 2009 — Komisija Evropskih skupnosti proti Helenski republiki
   (Zadeva C-155/09)
   2009/C 167/07
   Jezik postopka: grščina
   
      Stranki
   
   
      Tožeča stranka: Komisija Evropskih skupnosti (zastopnika: R. Lyal in D. Triantafyllou)
   
      Tožena stranka: Helenska republika
   
      Predloga tožeče stranke
   
   
               —
            
            
               Ugotovi naj se, da Helenska republika ni izpolnila obveznosti iz člena 18 ES, člena 39 ES in 43 ES, ki se obravnavajo ob upoštevanju člena 12 ES (in iz členov 28, 31 in 4 Sporazuma o EGP), ker ovira izvrševanje temeljnih svoboščin, ki izhajajo iz teh členov, s tem, da:
               
                           —
                        
                        
                           je oprostitev plačila davka na promet z nepremičninami določila le za osebe, ki že imajo stalno prebivališče v Grčiji, ne pa za osebe, ki se imajo namen naseliti v tej državi v prihodnje;
                        
                     
                           —
                        
                        
                           je pod določenimi pogoji določila oprostitev davka na promet z nepremičninami v Grčiji le za grške državljane, ko pridobijo prvo nepremičnino v Grčiji, in s tem izrecno diskriminirala tuje rezidente, ki niso državljani Helenske republike;
                        
                     
         
               —
            
            
               Helenski republiki naj se naloži plačilo stroškov.
            
         
      Tožbeni razlogi in bistvene trditve
   
   Od oprostitve plačila davka na promet nepremičnin imajo zlasti korist grški državljani. Izključitev državljanov Skupnosti, ki še nimajo stalnega prebivališča v Grčiji, od te oprostitve pomeni diskriminacijo na podlagi državljanstva, ki državljanom drugih držav članic otežuje in ovira nakup prve nepremičnine za namene stalnega prebivališča v tej državi. Ta diskriminatorna ovira je potrjena in poudarjena s tem, da obstaja omejitev oprostitve na grške državljani iz tujine.
   Ta ukrep ni takšen, da bi rezidentom olajšal pridobiti lastništvo na nepremičnini v kateri živijo, ker ni ustrezne obveznosti glede njene uporabe. Poleg tega je ta ukrep pretiran, saj bi bilo kraj dejanskega stalnega prebivališča mogoče nadzorovati z izjavami kupcev, skupaj z različnimi vpisi v registre in nadzorom.
   Izrecne omejitve oprostitve plačila davka na grške državljane iz tujine pa ni mogoče utemeljiti z namenom njihove repatriacije, saj je ta cilj v nasprotju z načelom prostega pretoka.